

**Tájékoztató**

 **és beleegyező nyilatkozat**

 Port-a-cath

**Tisztelt Betegünk!**

Az Ön betegsége (…………………………………………………………………………..) hosszantartó vénás gyógyszeres kezelést igényel. Ez a kezelés vénafal károsító hatású lehet, ezért célszerűnek tartjuk egy olyan „kapu” létrehozását a szervezetben, melyen keresztül biztonságosabban, az Ön számára kényelmesebben adhassuk meg a kezelést.

Kérjük, olvassa el az alábbi tájékoztatót, és aláírásával jelezze, hogy óhajtja a megajánlott eljárást, azaz a vénás port beültetését.

 …………………………

 Kezelőorvos aláírása

**Tájékoztató „mit kell tudni a portokról (port-a-cath)”**

Az orvosi **port** vagy más néven **port-a-cath** (port-a-cath) egy kanül, amit sebészi úton a bőr alá ültetnek be. Célja, hogy elkerüljék a vénák károsodását, vagy a többszörös kezelések miatt károsodott vénás rendszert tehermentesítsék. Előnye, hogy mivel zárt rendszer így az ambuláns kezelések közötti időszakokban nincs fokozott fertőzésveszély.

A port beültetése minden betegnél (általános állapottól függetlenül) javasolt, aki infúziós kezelésre szorul.

****

**Felépítése és működése**

A port-a-cathszó az eszköz két fő alkotó eleme a „port (portal)” és a „katéter (catheter)” szó összevonásával jött létre. A portrész tetejét egy önzáró szilikonréteg fedi (*septum*), a teste pedig műanyagból, rozsdamentes acélból vagy esetleg titánból készül. Ehhez csatlakozik a katéter, ami egy rugalmas cső (szilikon vagy poliuretán).

Használatakor a beültetett port szilikon tetején keresztül egy speciális csatlakozó tűjét szúrják (a bőrön át), amelyen keresztül adagolható a szükséges folyékony anyag.

Ez az anyag lehet gyógyszer, egyéb folyadék (parenterális táplálás, kontrasztanyag) vagy vér, de akár vérminta is vehető ezúton. A bőr átszúrása kezdetben lehet érzékeny a portnál, de ez idővel enyhül.

Az így adagolt anyag először a port kamrájába kerül, majd a katéteren keresztül a vénába. Különleges ellátást nem igényel a zárt rendszer a beteg részéről.

A bőr felületét ajánlatos tisztán tartani, valamint férfiak esetében a rögzítés és a sterilitás biztosítása érdekében a mellkas szőrzetét célszerű leborotválni.

A tű behelyezésénél és kivételénél célszerű olyan ruházatot választani, ami könnyű hozzáférést biztosít a mellkashoz, adott esetben a karhoz (a port beültetési helyétől függően) – ne legyen szorosan a testhezálló, ne legyen szűk az ujja, cipzáros, gombos felső. A portra nincs hatással a legtöbb szokványos napi tevékenység, mint például a fürdés vagy könnyű mozgás.

A tisztítás és a vérrög kialakulásának elkerülése érdekében a portba időszakosan sóoldatot és Heparint kell tölteni (ha a betegnek nincs véralvadás zavara, túlérzékenysége), ami szintén a port kamrán keresztüli feltöltéssel történik, akár csak a gyógyszer adagolása. Ezt az eljárást rendszerint a kezelések végén, vagy ha a portot nem használják, négyhetente végzik el.

**Beültetése és eltávolítása**

Beültetése műtéti úton történik egy sebészeti beavatkozással, helyi érzéstelenítéssel. A katétert sebészi úton bevezetik az egyik vénába (általában a vena subclaviába), majd a portot a bőr alá helyezik (subcutan) rendszerint a mellkasfalra helyezik el. A behelyezett portból általában végül csak egy dudor látszik a beavatkozás után.

A kezelés végeztével az eltávolítás szintén műtéti úton történik. A beültető orvos a beütetésről és a portjáról ad Önnek egy ún. igazoló kártyát, melyet célszerű magánál hordania. Ez adhat tájékoztatást a port beültetésének tényéről, a port típusáról.

****

**A port gondozása**

A port tartós működéséhez az Ön és a kezelőszemélyzet gondos együttműködése szükséges.

Ahogy az általános leírásnál is olvashatta a port, ha nincs megszúrva, nem történik tartós gyógyszeradagolás, akkor nem igényel különösebb gondozást. Ez idő alatt csak arra kell, odafigyeljen, hogy a bőrét megfelelően tisztán tartsa a port felett.

Szúráskor a szakembert nagyban tudja segíteni, a megfelelően kiválasztott öltözet (lsd a port szúrása).

Célszerű férfiaknál leborotválni a mellkasszőrzetet, mert előnyös rögzítésnél, valamint higiéniai szempontból.

Amennyiben szúrás után még látható a szúrcsatorna felett egy apró seb, azt naponta 1-2 alkalommal, bőrfertőtlenítővel megtisztíthatja. Ha a port körül duzzadást, fájdalmat, pirosságot tapasztal (főként kezelés alatt), azonnal jelentkezzen a kezelőorvosánál.

Amennyiben kezelés alatt a port körül rendellenességet tapasztal, vagy hidegrázása, láza, valamint az orvosa által elmondott mellékhatásokon kívül egyéb rosszulléte jelentkezik (pl: mellkasi fájdalom) **– azonnal jelentkezzék az Önt kezelő személyzetnél!**

A ragasztókat érheti néhány csepp víz pl zuhanyozáskor, de a közvetlen vízsugártól, vagy fürdés esetén a vízben felázhat és a baktériumok, gombák könnyen szaporodnak nedves, meleg környezetben. Amennyiben a ragasztás a megfelelő óvintézkedések mellett mégis sérül, azt a lehető legrövidebb idő alatt ismét sterilen fedni kell.

A vénás port beültetés helyett alternatív lehetőség:

* alkalmanként kell biztosítani vénát (alkalmanként új perifériás érkanült kell behelyezni, de így a vénák „lassan elfogynak”)
* a centrális véna biztosítása is lehet átmeneti megoldás (a hagyományos centrális vénás kanül max 2 hétig tartható bent folyamatos kórházi kontroll mellett, tehát a beteg ritka kivételtől eltekintve haza nem mehet vele)
* perifériáról felvezethető centrális vénás kanül (PICC line - peripherially inserted central catheter) alkalmas tartós vénás kezelésre hónapokon keresztül is, de a fertőzés veszély, illetve a kanül gondozási igénye sokkal nagyobb.

**Gyakori kérdések:**

**1. Hogyan kell gondozni a portot?**

* Amennyiben a portba infúziót kötöttek, a tűt leragasztják, hogy ne mozduljon el. Ilyenkor nyugodtan végezheti mindennapi tevékenységeit, vigyázva arra, hogy a tű ne mozduljon el. Amennyiben bármi szokatlant észlel (véraláfutás, kivörösödés,
* fájdalom, szokatlan rosszullét, láz, hidegrázás, a pumpa rendellenes működését haladéktalanul jelezze kezelőorvosának vagy a nővérnek.
* Amennyiben a portba nem folyik infúzió, úgy semmi teendője nincs, hisz ez egy zárt rendszer.

**2. Meddig maradhat a port a helyén?**

* Amennyiben a port behelyezése és gondozása megfelelő a kezelés teljes hossza alatt, sőt akár évekig is bent maradhat.

**3. Milyen tevékenységeket ne végezzek, amíg a port bent van?**

* Nehéz fizikai munka

**4. Történhet nálam MRI vizsgálat, amíg port van bennem?**

* Igen, a portot általában olyan anyagból készítik, ami mellett MRI vizsgálat végezhető.

A biztonság kedvéért kérdezzen rá orvosánál is, a vizsgálat előtt.

**5. A Biztonsági kapunál fog -e gondot jelenteni a portom?**

* A port olyan anyagból készül, amit általában nem érzékel a fém detektor. Ennek ellenére ajánlható, hogy tartson magánál igazolást a behelyezett portról.

**6. Hogyan aludjak a portommal?**

 ● A behelyezett port az alvást nem befolyásolja.

**7. Hogyan fürödjek a portommal?**

* Amennyiben nem történik gyógyszeradagolás, nyugodtan fürödhet, strandolhat.
* Amennyiben pumpán keresztül gyógyszert adagolnak Önnek, tartózkodjon a fürdéstől, strandolástól, úszástól a kezelés ideje alatt. Célszerűbb zuhanyozni, mosdani. A kötést nedvesség érheti, de a bő víztől felázhat.

Mint minden beavatkozásnak, így ennek is lehetnek kellemetlen hatásai, szövődményei:

A bőr, bőr alatti szövetek szúrása fájdalommal jár.

Ritkán előfordulhat: artéria punkcio, idegsérülés, haematoma, helyi vérömleny, fájdalom, duzzanat.

Előfordulhat még PTX (légmell), ami extrém ritkán sebészileg kezelendő.

A beavatkozás alatt ún. Trendelenburg helyzetben (fejjel lefelé döntve, kb. 10-15°-os szögben, végtagok magasabban helyezkednek el), félrefordított fejjel kell feküdni.

Kontrollálni kell a bőr állapotát. Bőrpír, váladékozás esetén azonnal orvoshoz kell fordulni.

A port behelyezés leggondosabb menedzsmentje esetén is előfordulhat, hogy a elősegítheti a kórokozók szervezetbe való bejutását. Ennek az igen súlyos szövődménynek a tünetei: borzongás, hidegrázás, láz, gyengeség, szapora szívműködés, vérnyomás ingadozás.

Ezen tünetek jelentkezésekor fontos, hogy haladéktalanul orvoshoz forduljunk!

Beteg neve:

Szül. idő:

TAJ szám:

A tájékoztatót elolvastam, megértettem, és **kérem a vénás port beültetését**.

 Budapest, …………….

 ………………………….

 Beteg aláírása

A vénás port beültetését elutasítom:

Budapest, …………….

…………………………

 Beteg aláírása